Након што је 1937. између Немачке, Италије и Јапана потписан тзв. Антикоминтернски пакт - претеча будућег Тројног пакта - Немачка је 1938. предузела насилну анексију, тзв. Аншлус Аустрије. Хитлеров режим је тај потез оправдавао спровођењем начела о праву на самоопредељење, односно чињеницом да су многи Аустријанци себе сматрали делом немачке нације од које су одвојени вештачком границом.